Möhlenreeg (Gemeen Hemmoor)

De Möhlenreeg () is en Oort in de Gemeen Hemmoor (Samtgemeen Hemmoor) in’n Landkreis Cuxhoben, Neddersassen. De Oort höört polietsch al von öllers bi Basbeek mit bi.

 Geografie 

De Möhlenreeg liggt in de Masch von de Oost. An’n Noordrand von de Möhlenreeg doot Heeßler Möhlenbeek un Hockmöhlener Beek tohoopfleten un billt dor dat Basbeker Slüsenfleet. Na Süden to liggt de Ihlbeker Kanaal. De Kant na de Loomster Geest liggt glieks an’t Noordenn von de Möhlenreeg.

De Naveröörd sünd Basbeek in’n Noorden, Sethlerhemm in’n Noordoosten, Lüttwöhrn un Bornbarg in’n Süüdoosten, Ihlbeek in’n Süden, Wohlenbekermoor in’n Westen un Tegelkamp un Warstood in’n Noordwesten.

 Historie 

 Verwaltungsgeschicht 

De Oort hett vör 1859 to dat Amt Bremervöör tohöört un denn von 1859 bet 1885 to dat Amt Oosten. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben.

De Möhlenreeg höört von öllers to Basbeek. De Gemeen Basbeek is 1968 denn Deel von de Gemeen Hemmoor worrn un de Gemeen Hemmoor 1971 Maat von de Samtgemeen Hemmoor.

 Inwahnertall 

 Religion 

De Möhlenreeg is evangeelsch-luthersch präägt un höört to dat Kaspel von de Michael-Kark in Basbeek.

För de Kathoolschen is de St.-Ansgar-Kark in Warstood tostännig.

 Weertschop un Infrastruktur 

De freewillige Füürwehr von Basbeek is för de Möhlenreeg mit tostännig.

 Verkehr 

De Möhlenreeg liggt an en Blangenstraat von de Bundsstraat 73, de in’n Noordwesten över Basbeek/Warstood/Hemmoor, Kumbarg un Oterndörp na Cuxhoben geiht un in’n Süüdoosten över Himmelpoorten na Stood un Buxthu.

De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 27 Kilometer in’n Süüdoosten von Möhlenreeg.

De nächste Bahnhoff is so bi twee Kilometer wied weg in’n Noordwesten de Bahnhoff Hemmoor an de Nedderelvbahn von Cuxhoben na Hamborg. De Bahnlien geiht ok direkt an de Möhlenreeg langs.

 Ver- un Entsorgung 

Dat fleten Water för de Möhlenreeg kummt von’n Waterverband Wingst.

 Footnoten 

Kategorie:Oort
Kategorie:Landkreis Cuxhoben